b'\n_START_ARTICLE_\nStolnica v Piacenzi\n_START_SECTION_\nZgodovina\n_START_PARAGRAPH_\nStolnica v Piacenzi je pomemben primer romanske arhitekture v Italiji in je bila zgrajena med letoma 1122 in 1233. Med letoma 1122 in 1160 so bili zgrajeni apsida, kripta, transepta in stranski ladji. Fasada in kupola sta bili zaklju\xc4\x8deni kasneje. Izgradnja stolpa trajala do leta 1333 in leta 1341 je bil kronan s pozla\xc4\x8denim bakrenim kipom angela._NEWLINE_V kasnej\xc5\xa1ih stoletjih je bila cerkev obogatena z okraski, kapelami in oltarji. Vsi ti dodatki so bili odstranjeni z obnovo opravljeno med 1897 in 1902 na pobudo \xc5\xa1kofa Piacenze, Giovanni Battista Scalabrinija._NEWLINE_V svoji zgodovini je bila stolnica gostitelj ve\xc4\x8d skladateljev in dirigentov (maestro di capella), med njimi Francesco Maria Bazzani in Giuseppe Nicolini..\n_START_SECTION_\nZunanjost\n_START_PARAGRAPH_\nStolnica je na zunaj dolga 85 m in visoka na fasadi 32 m. S temi dimenzijami je najve\xc4\x8dja romanska cerkev v Emiliji-Romanji. Fasada je oble\xc4\x8dena z veronese roza marmorjem in pe\xc5\xa1\xc4\x8denjakom. Vodoravno je razdeljena z galerijo, ki dominira nad tremi portali, okra\xc5\xa1ena s kapiteli in romanskimi kipi. Navpi\xc4\x8dno je razdeljena na tri dele z dvema stebroma. V sredi\xc5\xa1\xc4\x8du je rozeta._NEWLINE_Desni portal je prvo delo kiparja Nikol\xc3\xb2ja iz leta 1122. V arhitravu prikazuje Kristusovo zgodbo, medtem ko je v arhivoltu predstavljen zapleten rastlinski in geometrijski motiv (luneta ni kiparsko obdelana). Njegov slog je imel veliko naslednikov v Piacenzi, kot pri anonimnih umetnikih panelov v notranjosti._NEWLINE_Zvonik, 71 metrov visok, iz opeke, je iz 1330, prostor z zvonovi je odprt navzven z odprtinami v obliki \xc4\x8detverolista, po ena na vsaki strani. Na zvoniku je kip angela, ki ga obra\xc4\x8da veter.\n_START_SECTION_\nNotranjost\n_START_PARAGRAPH_\nV notranjosti ima obliko latinskega kri\xc5\xbea z glavno in dvema stranskima ladjama, deljene s petindvajset masivnimi stebri. Nekateri stebri so bili postavljeni kot donacija cehov ali posameznikov. Sedem od teh ima podpis z imenom ceha. To je zapisano v latin\xc5\xa1\xc4\x8dini:Haec est columna furnariorum. V nekaterih primerih lastnoro\xc4\x8dni podpis vsebuje ime donatorja:  Hugo pictor, magister Johannes._NEWLINE_Tudi transept je razdeljen na tri ladje. Na kri\xc5\xbei\xc5\xa1\xc4\x8du je osmerokotna laterna, okra\xc5\xa1ena s freskami iz sedemnajstega stoletja._NEWLINE_Notranjost je okra\xc5\xa1ena s \xc4\x8dudovitim freskami poslikanimi med \xc5\xa1tirinajstim in \xc5\xa1estnajstim stoletjem, delo Camilla Procaccinija in Ludovica Carraccija, medtem ko so freske v notranjosti kupole iz sedemnajstega stoletja, delo Pier Francesca Mazzucchellija, imenovan tudi "il Morazzone" in Giovanni Francesco Barbierija, bolj znanega kot "Guercino". Prezbiterij ima leseno skulpturo iz 1479, lesene korne klopi, delo Giangiacomo da Genova (1471) in kipe iz 15. stoletja lombardske \xc5\xa1ole.'